Βραβείο Ντάιαγκραμ

Το Βραβείο Ντάιαγκραμ ή το Βραβείο Μπούκσελερ-Ντάιαγκραμ για τον πιο παράξενο τίτλο της χρονιάς (αγγλικά: Bookseller/Diagram Prize for Oddest Title of the Year) ως η πλήρης ονομασία του βραβείου, αρχικά γνωστό και ως το βραβείο Ντάιαγκραμ Γκρουπ για τον πιο παράξενο τίτλο στη γιορτή βιβλίου της Φρανκφούρτης, είναι ένα χιουμοριστικό λογοτεχνικό βραβείο το οποίο αποδίδεται ετησίως στο βιβλίο το οποίο εκδίδεται στην αγορά και κρίνεται πως έχει τον πιο ασυνήθιστο τίτλο. Η ονομασία του βραβείου βασίζεται στην εταιρεία Ντάιαγκραμ Γκρουπ (Diagram Group, μτφ. Όμιλος Διάγραμμα),  μια γραφιστική και διαφημιστική εταιρεία βασισμένη στο Λονδίνο, και το Δε Μπούκσελερ (The Bookseller, μτφ. ο βιβλιοπώλης), ένα βρετανικό περιοδικό που καλύπτει την εκδοτική βιομηχανία.

Ιστορικό
Αρχικά οργανώθηκε για ψυχαγωγικούς σκοπούς στην διεθνή έκθεση βιβλίου της Φρανκφούρτης το 1978 από την εταιρεία Δε Μπουκσέλερ, μετά από πρόταση του περιοδικού Ντάιαγκραμ και από τότε συνδιοργανώνεται ετησίως. Ο νικητής του βραβείου αρχικά αποφασίζονταν από μια ομάδα κριτών, όμως από το 2000 και έπειτα ο νικητής καθορίζεται από την διαδικτυακή ψήφο των επισκεπτών του ιστότοπου του Δε Μπούκσελερ.

Το 2009, ξεκίνησαν να γίνονται αποδεκτές και μέσω του Τουίτερ κάτι που έφερε μεγάλη αύξηση των καταχωρήσεων για τον διαγωνισμό με 90 έναντι 32 της προηγούμενης χρονιάς. Υπήρξαν και αρκετές προτάσεις παλαιών τίτλων από τον 19ο αιώνα τα οποία ωστόσο δε συμβάδιζαν με τους κανονισμούς μια και τα βιβλία πρέπει να είναι σύγχρονα με το έτος κατά το οποίο αποδίδεται το βραβείο. Το 2014 επιτράπηκε η συμμετοχή και των βιβλίων τα οποία έχουν αυτοεκδοθεί.

Υπήρξε αμφισβήτηση και κριτική των βραβείων κυρίως σε 2 περιπτώσεις, η πρώτη κατά το 1987 όταν και δεν απονεμήθηκε λόγω έλλειψης αρκετά περίεργων τίτλων, και η δεύτερη για τον νικητή του 2008 καθώς τα περιεχόμενα και ο τίτλος του βιβλίου που κέρδισε ήταν το προϊόν όχι ανθρώπινης συγγραφής αλλά αυτόματης δημιουργίας κειμένου από ηλεκτρονικό υπολογιστή.

Βραβευμένοι τίτλοι

Επετειακές βραβεύσεις
Δύο ειδικά επετειακά βραβεία με την ονομασία Ντάιαγκραμ των ντάιαγκραμ (η ονομασία αντικατοπτρίζει τα Μπούκερ των Μπούκερ του βραβείου Μπούκερ) διαδραματίστηκαν αντίστοιχα στην 15η και την 30η επέτειο του βραβείου, με τους υποψήφιους να είναι όλοι οι βραβευθέντες τίτλοι των προηγουμένων ετών. Στην 15η επέτειο το 1993, το βραβείο απονεμήθηκε στο βιβλίο Πρακτικά του Δεύτερου Διεθνούς Συνεδρίου για τα γυμνά ποντίκια, τον νικητή του πρώτου έτους του βραβείου, ενώ κατά την 30η επέτειο το 2008 απονεμήθηκε στο Έλληνες αγροτικοί ταχυδρόμοι και οι κωδικοί ακύρωσης τους, τον νικητή του 1996.

Παραπομπές

Σχετική βιβλιογραφία
  Bent, Horace. Baboon Metaphysics and More Implausibly Titled Books. London: Aurum Press. 8 October 2009. ISBN 978-1-84513-498-3
  Rickett, Joel. How to Avoid Huge Ships and Other Implausibly Titled Books. London: Aurum Press. 1 September 2008. ISBN 978-1-84513-321-4

Εξωτερικοί σύνδεσμοι
 
 Ο επιμελητής του βραβείου
Αφιέρωμα σε περίεργους τίτλους βιβλίων - newsbeast.gr
 Βραβείο Πρωτότυπου Τίτλου Βιβλίου Ελληνικής Λογοτεχνίας 2014: Η φάση των 16 , ένα παρόμοιο βραβείο από το  διαδικτυακό περιοδικό somuchreading  για την βράβευση του πιο πρωτότυπου ελληνικού τίτλου ελληνικής λογοτεχνίας.

Βραβεία Λογοτεχνίας